Predbežná informácia
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
Návrh zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov.

1. Základné ciele právnej úpravy:
Cieľom návrhu je najmä modernizovať a precizovať pravidlá používania štátnych symbolov Slovenskej republiky, posilniť ich dôstojné používanie a odstrániť aplikačné nejasnosti, a to najmä
· posilnením ochrany dôstojnosti štátnych symbolov a vyjadrenia úcty k štátu,
· sprecizovanie subjektov oprávnených používať štátny znak a pravidiel jeho používania pri oficiálnej reprezentácii Slovenskej republiky, 
· úpravou pravidiel označovania budov, úradných miestností, listín, pečatí, insígnií, volebných miestností a ďalších objektov štátnym znakom,
· precizovaním pravidiel používania štátnej vlajky, jej postavenia v prítomnosti iných vlajok (EÚ, samospráva) a postupov pri vlajkovej výzdobe v čase štátneho smútku.

1. Zhodnotenie súčasného stavu:
Platná právna úprava štátnych symbolov vychádza z tradičných spôsobov ich používania a v niektorých otázkach neposkytuje dostatočne presné pravidlá pre súčasnú prax. Ide najmä o nejednotnosť v technických a vizuálnych pravidlách zobrazovania štátnych symbolov, potreba sprecizovania subjektov oprávnených používať štátne symboly, rozsah a spôsob označovania štátnych a verejných inštitúcií, ako aj pravidlá používania štátnej vlajky pri verejných podujatiach, pietnych udalostiach a v prítomnosti iných vlajok. 
1. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov či návrhov v rámci vecného zamerania podľa bodu 2. 


    Kontaktné údaje:
             Ministerstvo vnútra Slovenskej republiky
             sekcia verejnej správy
             odbor organizačný, oddelenie archívov
             Križkova 7
             811 04 Bratislava 
             email: norbert.prazenka@minv.sk  

1. Predpokladaný termín začatia pripomienkového konania:
august 2026

